CELEX: 52005PC0334
Language: lt
Date: 2005-07-20
Title: Pakeistas pasiūlymas Tarybos direktyva iš dalies keičianti Direktyvą 77/388/EEB dėl paslaugų teikimo vietos (pateikta Komisijos pagal EB sutarties 250 straipsnio 2 dalį)

EUROPOS BENDRIJŲ KOMISIJA

                                              Briuselis, 20.7.2005
                                              KOM(2005) 334 galutinis

                                              2003/0329 (CNS)

                             Pakeistas pasiūlymas

                          TARYBOS DIREKTYVA

     iš dalies keičianti Direktyvą 77/388/EEB dėl paslaugų teikimo vietos

          (pateikta Komisijos pagal EB sutarties 250 straipsnio 2 dalį)

LT                                                                          LT
 ---pagebreak---                                AIŠKINAMASIS MEMORANDUMAS

           1) PASIŪLYMO APLINKYBĖS

             • Pasiūlymo pagrindas ir tikslai
     110

             Europos Komisijai pirmą kartą priėmus naują PVM strategiją, buvo nustatytas vienas iš
             būsimų prioritetų – paslaugų teikimo vietos taisyklių atnaujinimas.

             Tai paskatino bendrai ir nuodugniai peržiūrėti visas paslaugų teikimo vietą
             reglamentuojančias taisykles. Ši peržiūra, suderinta su Komisijos nustatytomis būsimo
             darbo gairėmis, buvo atliekama vadovaujantis principu, kad PVM turėtų būti taikomas
             ten, kur naudojamasi paslaugomis.

             Vienas iš svarbiausių šios peržiūros tikslų – dar labiau supaprastinti prekybininkams
             taikomas PVM taisykles, atsižvelgiant į Lisabonos strategijoje nustatytus tikslus.

             • Bendrosios aplinkybės
     120

             Siekiant užtikrinti, kad susijusios su paslaugų teikimo vieta – taigi ir su mokesčių
             mokėjimo vieta – taisyklės atitiktų nustatytą tikslą, kad mokesčiai atitektų šaliai,
             kurioje naudojamasi paslaugomis, Komisija pasiūlė iš dalies pakeisti paslaugų
             apmokestinamiesiems asmenims teikimo vietą reglamentuojančias taisykles
             apmokestinant paslaugas toje valstybėje narėje, kurioje įsikūręs klientas, ir tuo pačiu
             metu išplėsti atvirkštinio mokesčio mechanizmo taikymo sritį. Jei šiuos pakeitimus
             pavyktų įgyvendinti, jie turėtų užtikrinti, kad mokesčiai būtų mokami paslaugų
             naudojimosi vietoje.

             Būtų nelogiška nekeisti paslaugų teikimo neapmokestinamiesiems asmenims taisyklių,
             kadangi jiems paslaugos teikiamos esant labai panašioms aplinkybėms. Pagal
             galiojančias taisykles, jei nesama konkrečių nuostatų, paslaugos apmokestinamos ten,
             kur yra įsikūręs paslaugos teikėjas. Jei tokios paslaugos gali būti teikiamos nuotoliniu
             būdu ir klientui tenka visa PVM našta, yra akivaizdus konkurencijos iškraipymo
             pavojus. Be to, skirtingi PVM tarifai turi didesnę įtaką teikiant paslaugas
             neapmokestinamiesiems klientams, kadangi jie gali paveikti bendrovių sprendimus dėl
             veiklos perkėlimo.

             Norint išvengti tolesnių prekybos apsunkinimų, siūlomi taisyklių, nustatančių paslaugų
             neapmokestinamiesiems asmenims teikimo vietą, pakeitimai turėtų didžia dalimi
             atitikti taisykles, kurias siūloma taikyti apmokestinant panašias paslaugas, teikiamas
             apmokestinamiesiems asmenims. Be to, reikėtų stengtis, kad, įvedus bet kuriuos
             pakeitimus, neišaugtų prekybininkų administracinės išlaidos.

             Siekiant supaprastinti prekybininkų, tiekiančių prekes ir teikiančių paslaugas į kitas
             šalis, prievoles, Komisija jau pasiūlė „vieno langelio“ mechanizmą, kuris leistų
             prekybininkams įvykdyti visas savo PVM prievoles už visą ES viduje vykdomą veiklą
             toje valstybėje narėje, kurioje jie įsikūrę. Toks mechanizmas leistų prekybininkams
             naudoti vieną PVM kodą ES teritorijoje tiekiamoms prekėms ar teikiamoms
             paslaugoms bei pildyti PVM deklaracijas viename elektroniniame portale, iš kurio jos
             būtų automatiškai siunčiamos į skirtingas valstybes nares, į kurias prekybininkai tiekė
             prekes arba kuriose teikė paslaugas. Įgyvendinus vieno langelio mechanizmą

LT                                                  2                                                   LT
 ---pagebreak---               pardavėjams bus lengviau vykdyti savo įsipareigojimus, kai jiems atsiranda prievolė
              mokėti PVM valstybėje narėje, kurioje jie nėra įsisteigę arba kitaip įsiregistravę PVM
              mokėtojais.

              Pasitelkusi vieno langelio mechanizmą, valstybė narė, kurioje apmokestinamasis
              asmuo yra įregistruotas PVM mokėtoju, gaus išsamią informaciją apie šio
              apmokestinamojo asmens veiklą visose ES šalyse. Tai turėtų palaikyti bendrą kontrolės
              kokybę ir užtikrinti, kad PVM visais atvejais būtų sumokėtas ES. Konkrečiau kalbant,
              reikės griežtesnės kontrolės, norint patikrinti, ar PVM buvo teisingai sumokėtas toje
              valstybėje narėje, kurioje turėjo būti sumokėtas, ir, prireikus, užtikrinti, kad PVM būtų
              perskaičiuotas.

              Apmokestinant neapmokestinamiesiems asmenims suteiktas paslaugas toje vietoje,
              kurioje jomis naudojamasi, užtikrinama, kad PVM tarifų poveikis paslaugų teikimo
              vietai visuomet bus neutralus. Neatsižvelgiant į tai, kur įsikūręs sandorį vykdantis
              apmokestinamasis asmuo – ES viduje ar už jos ribų, paslauga bus apmokestinama
              tarifu, kuris taikomas valstybėje narėje, kurioje naudojamasi ta paslauga. Kadangi kol
              kas neįmanoma labiau suderinti PVM tarifų, pagal galiojančią PVM tvarką valstybės
              narės gali laisvai nustatyti PVM tarifus be didesnio pavojaus, kad šiais sandoriais bus
              iškraipoma konkurencija.

              • Su pasiūlymu susijusios galiojančios nuostatos
     130

              Paslaugų teikimas tarp apmokestinamųjų asmenų buvo nagrinėjamas ankstesniame
              Komisijos pateiktame pasiūlyme (KOM(2003) 822). Nors siūlomi pakeitimai buvo
              susiję tik su paslaugų teikimu apmokestinamiesiems asmenims, šiame pasiūlyme
              numatytos naujos taisyklės, kurios turi pakeisti galiojančias paslaugų teikimo vietos
              taisykles. Siekiant įgyvendinti antrąją ir paskutinę paslaugų teikimo vietos taisyklių
              reformos dalį, reglamentuojančią paslaugas, kurias apmokestinamieji asmenys teikia
              neapmokestinamiesiems klientams, reikėtų iš dalies keisti šį pasiūlymą, kurį dar turi
              priimti Taryba.

              • Suderinamumas su kitomis Sąjungos politikos sritimis ir tikslais
     141

              Netaikoma.

           2) KONSULTACIJOS SU SUINTERESUOTOSIOMIS ŠALIMIS IR POVEIKIO ĮVERTINIMAS

              • Konsultacijos su suinteresuotosiomis šalimis
     211
              Konsultacijų metodai, pagrindiniai tiksliniai sektoriai ir bendras respondentų profilis

              Per pastaruosius kelis mėnesius Komisijos darbo grupėje vyko konsultacijos su
              valstybėmis narėmis siekiant toliau svarstyti problemas, susijusias su paslaugų teikimo
              vietos taisyklėmis, ir kaip geriau jas išspręsti. Be to, šių metų vasario ir kovo mėn. šiuo
              klausimu buvo prasidėjo viešos konsultacijos. Iš įvairiuose sektoriuose ir šalyse
              veikiančių pramonės asociacijų ir verslo subjektų buvo gauta per 70 atsakymų raštu.
              Pagrindiniai sektoriai, kurie atsiliepė į konsultacijas: telekomunikacijų ir elektroninės
              komercijos, transporto, konsultantai ir advokatų kontoros, restoranai ir kelionių
              agentūros, automobilių nuomos bendrovės, pramonės įmonės ir kai kurios finansų
              institucijos.

LT                                                    3                                                     LT
 ---pagebreak---      212
           Atsakymų santrauka ir kaip į juos buvo atsižvelgta

           Didžioji atsakymų dalis susijusi su pasiūlymu iš dalies keisti nuotoliniu būdu teikiamų
           paslaugų teikimo vietos taisykles, pagal kurias šios paslaugos būtų apmokestinamos
           kliento valstybėje narėje. Anot respondentų, dėl tokio pakeitimo atitinkamuose
           sektoriuose atsirastų papildoma administravimo našta ir kiltų nemažai praktinių
           problemų, kurias tektų spręsti. Nors šios pastabos pagrįstos, Komisija vis dėlto yra
           įsitikinusi, kad reikia naujų taisyklių, siekiant užtikrinti, kad paslaugos būtų
           apmokestinamos toje vietoje, kur jomis yra naudojamasi, taip pat siekiant panaikinti
           konkurencijos iškraipymą, kurį sukelia veiklos perkėlimas į tas valstybes nares, kuriose
           yra taikomi nedideli PVM tarifai.

           Taip pat buvo gauta labai daug pastabų, susijusių su pasiūlymu keisti keleivių vežimo
           paslaugų teikimo vietą. Nors kai kurie verslo subjektai šiam pasiūlymui pritarė, taip pat
           buvo susilaukta ir stipraus pasipriešinimo, daugiausia iš oro transporto bendrovių,
           kurios baiminasi, kad naujų taisyklių įvedimas galėtų paskatinti valstybes nares
           panaikinti dabar galiojančius atleidimus nuo mokesčio. Dauguma atsakymų parodė,
           kad apmokestinimo vieta nelaikoma didele problema. Tačiau svarbiausia problema
           atrodo valstybių narių taikomi atleidimai nuo mokesčių ir skirtingas oro ir kelių
           transporto traktavimas PVM srityje. Taip pat buvo stipriai akcentuojamos praktinio
           pobūdžio problemos, kurias sukeltų šių paslaugų apmokestinimas. Atsižvelgiant į šias
           aplinkybes, nuspręsta nekeisti šios taisyklės.

           Kelionių agentūros ir kelionių organizatoriai taip pat išreiškė rimtą susirūpinimą dėl
           pasiūlymo keisti tarpininko teikiamų paslaugų teikimo vietą reglamentuojančias
           taisykles, kadangi bendros taisyklės taikymas, kaip siūloma, galėtų paskatinti
           prekybininkus perkelti veiklą į kitas valstybes nares arba net už ES ribų. Jie tvirtino,
           kad nors dabar galiojančias taisykles kartais sunku taikyti, vis dėlto jos geriausiai
           užtikrina apmokestinimą ten, naudojamasi paslaugomis. Šiam pasiūlyme atsižvelgta į
           pateiktas pastabas ir paliekamos galioti šios rūšies paslaugoms taikomos taisyklės.

           Automobilių nuomos bendrovės labai palaikė siūlymą suvienodinti taisykles, taikytinas
           pastariesiems teikiant paslaugas klientui, kad nebereikėtų atsižvelgti į tai, ar klientas
           yra apmokestinamasis ar neapmokestinamasis asmuo. Joms taip pat buvo priimtinas
           skirtingas ilgalaikės ir trumpalaikės nuomos vertinimas. Buvo pasiūlyta įvairių
           kriterijų, susijusių su šių paslaugų apmokestinimu, pvz., faktinio naudojimosi
           paslaugomis vieta, automobilio registracijos vieta ir kt. Šiame direktyvos pasiūlyme
           atsižvelgta į pateiktas pastabas ir numatyta, kad trumpalaikės nuomos teikimo vieta
           B2B (paslauga verslo subjektui ir B2C (paslauga ne verslo subjektui) paslaugoms turi
           būti ta pati, kai tuo tarpu visa ilgalaikė transporto priemonių nuoma tiek
           apmokestinamiems, tiek neapmokestinamiems asmenims, turėtų būti apmokestinama
           ten, kur įsikūręs klientas. Taip atsiliepiama į šio sektoriaus atstovų išreikštą
           susirūpinimą, kad priešingu atveju bendrovės gali perkelti veiklą į tas valstybes nares,
           kuriose taikomi nedideli PVM tarifai.

           Restoranų ir viešojo maitinimo sektoriaus atstovai iš esmės palaikė Komisijos
           pasiūlymus apmokestinti restoranų paslaugas ten, kur jos praktiškai teikiamos, arba
           išvykimo vietoje, jei paslaugos teikiamos transporto priemonėse. Todėl bus atitinkamai
           pakeista šių paslaugų teikimo vieta.

LT                                                4                                                    LT
 ---pagebreak---      213
              Nuo 2005 m. vasario 3 d. iki balandžio 4 d. internete buvo rengiamos atviros
              konsultacijos. Komisija gavo 71 atsakymą. Rezultatus galima rasti:
              http://europa.eu.int/comm/taxation_customs/common/consultations/tax/index_en.htm.

              • Ekspertų žinių kaupimas ir pritaikymas
     229
              Išorės ekspertų pagalbos neprireikė.

              • Poveikio vertinimas
     230

              Netiesioginio apmokestinimo srityje reikia bendrų taisyklių, susijusių su paslaugų
              teikimo vieta, siekiant išvengti, kad atitinkami ekonominės veiklos subjektai nebūtų
              dvigubai apmokestinti arba neliktų iš viso neapmokestinti. Geriausias būdas tą pasiekti
              – Komisijos iniciatyva, tuo pačiu metu užtikrinant maksimalų valstybių narių
              lankstumą.

              Rengdama naujus Bendrijos teisės aktus PVM srityje, kurie turi tiesioginį poveikį
              verslui, kaip ir šio pasiūlymo atveju, Komisija mano, kad būtina konsultuotis ne tik su
              mokesčių administratoriais, bet ir su kitomis suinteresuotosiomis šalimis. Siekdama
              parengti šį naują pasiūlymą, Komisija 2005 m. sausio mėn. Komisijos grupėje su
              valstybėmis narėmis pirmiausia svarstė bendruosius principus. Po to vyko viešos
              konsultacijos internete. Buvo užmegzta daug neoficialių ryšių su verslo bendruomene,
              aktyviai dalyvaujant susitikimuose ir forumuose šiuo klausimu ir organizuojant
              dvišales derybas su atitinkamų sektorių atstovais.

              Į šio konsultacijų proceso rezultatus buvo atsižvelgta tiek, kiek buvo įmanoma, o
              tuomet pasiūlymas buvo vėl pateiktas valstybėms narėms. Rezultatas – Tarybos
              direktyvos pasiūlymas, kuriuo pasiekiama subtili pusiausvyra tarp poreikio kontroliuoti
              ir teisingai paskirstyti PVM išteklius mokesčių administratoriams bei sukurti paprastas,
              vienodas ir nesudėtingas taisykles prekybininkams.

           3) TEISINIAI PASIŪLYMO ASPEKTAI

              • Pasiūlytų veiksmų santrauka
     305

              Šiuo pasiūlymu siekiama iš dalies pakeisti tam tikras Šeštosios PVM direktyvos
              nuostatas, reglamentuojančias paslaugų neapmokestinamiesiems klientams teikimo
              vietą. Šie pakeitimai yra siūlomi siekiant užtikrinti, kad paslaugos būtų
              apmokestinamos ten, kur jomis naudojamasi, bei siekiant išvengti bendrovių veiklos
              perkėlimo.

              • Teisinis pagrindas
     310

              EB sutarties 93 straipsnis.

              • Subsidiarumo principas
     320

              Subsidiarumo principas taikomas tiek, kiek pasiūlymas nepriklauso išimtinei Bendrijos
              kompetencijai.

LT                                                   5                                                   LT
 ---pagebreak---            Valstybės narės negali deramai įgyvendinti šių tikslų dėl toliau nurodytų priežasčių.
     321
           Paslaugos gali būti teikiamos daugiau nei vienoje valstybėje narėje. Todėl labai svarbu
           turėti bendras taisykles, reglamentuojančias paslaugų teikimo vietą PVM tikslams.
     323
           Aišku, kad, jei valstybės narės taikytų atskiras taisykles, reglamentuojančias paslaugų
           teikimo vietą PVM srityje, dėl to galėtų atsirasti dvigubas apmokestinimas, arba
           atitinkami subjektai gali likti iš viso neapmokestinti. Tai smarkiai pakenktų valstybių
           narių bei ES verslo subjektų interesams.

           Pasiūlyme iškeltus tikslus galima lengviau pasiekti vykdant veiksmus Bendrijos mastu,
           kadangi:
     324
           Siekiant užtikrinti PVM sistemos neutralumą, reikia panaikinti dvigubo apmokestinimo
           arba visiško neapmokestinimo riziką. Komisijos pasiūlymas, nustatantis taisykles,
           susijusias su paslaugų teikimo vietos nustatymu, yra geriausias būdas šiam tikslui
           pasiekti.
     325
           Tokiu būdu, iš principo, neturėtų pasitaikyti dvigubo apmokestinimo arba visiško
           neapmokestinimo atvejų.
     327
           Tinkama priemonė šiam klausimui spręsti yra iniciatyva Bendrijos lygiu, sukurianti
           vieną konkrečios paslaugos teikimo vietą.

           Vaidinasi, pasiūlyme laikomasi subsidiarumo principo.

           • Proporcingumo principas

           Pasiūlymas atitinka proporcingumo principą, kadangi:
     331
           Tai yra direktyvos, kurią valstybės narės turi įgyvendinti savo nacionaliniuose teisės
           aktuose, pasiūlymas. Ši priemonė yra dažnai naudojama įgyvendinant Komisijos
           iniciatyvas netiesioginių mokesčių srityje ir palieka valstybėms narėms tam tikrą
           laisvę.
     332
           Pagrindinis šio pasiūlymo tikslas – užtikrinti, kad paslaugų teikimas būtų
           apmokestinamas, kiek tai įmanoma, toje vietoje, kur faktiškai jomis naudojamasi. Be
           to, dėl šio pasiūlymo nesusidarys papildoma administracinė našta mokesčių
           administratoriams, tai pat nesusidarys neproporcinga administracinė našta verslo
           subjektams, ir tokiu būdu bus laikomasi Lisabonos strategijoje nustatytų tikslų.

           • Priemonių pasirinkimas
     341
           Siūloma priemonė: direktyva.
     342
           Kitos priemonės nėra laikomos tinkamomis dėl toliau išdėstytos priežasties.

           Šis pasiūlymas iš dalies keičia ankstesnį Komisijos pasiūlymą priimti Tarybos
           direktyvą ir todėl pateikiamas direktyvos forma. Šis iš dalies pakeistas pasiūlymas
           teikiamas pagal EB sutarties 250 straipsnio 2 dalį, ir jame atsižvelgiama į subsidiarumo
           ir proporcingumo principus.

LT                                                6                                                   LT
 ---pagebreak---            4) POVEIKIS BIUDŽETUI
     409
              Pasiūlymas neturi jokio poveikio Bendrijos biudžetui.

           5) PAPILDOMA INFORMACIJA

              • Imitacija, bandymų etapas ir pereinamasis laikotarpis
     507
              Pasiūlymo pereinamasis laikotarpis buvo arba bus.

              • Koreliacijos lentelė
     550

              Reikalaujama, kad valstybės narės pateiktų Komisijai nacionalinių nuostatų tekstą,
              kuriuo įgyvendinama ši Direktyva, bei šių nuostatų ir Direktyvos koreliacijos lentelę.

              • Išsamus pasiūlymo paaiškinimas
     570

              PAGRINDINIAI PARAMETRAI

              Nusistovėjo principas, kad PVM yra vartotojų mokamas mokestis. Todėl, bet kurie
              paslaugų teikimo vietą reglamentuojančių taisyklių pakeitimai, turėtų, kiek tai
              įmanoma, būti vykdomi vadovaujantis principu, kad mokestis mokamas ten, kur
              naudojamasi paslaugomis. Tačiau dėl to neturėtų atsirasti papildomų prievolių, kurios
              galėtų būti laikomos neproporcingomis, apsunkinančiomis arba nepraktiškomis.

              Skirtingai nuo PVM, taikomo apmokestinamiesiems asmenims teikiamoms
              paslaugoms, PVM, kuris taikomas neapmokestinamiesiems asmenims (galutiniams
              vartotojams) teikiamoms paslaugoms, negali būti kliento atskaitomas. Kadangi
              neatskaitomas PVM sudaro valstybių narių PVM įplaukų dalį, juo labiau yra svarbu
              užtikrinti, kad apmokestinimo toje vietoje, kur paslaugomis naudojamasi, principo
              būtų laikomasi visais įmanomais atvejais.

              KYLANČIOS PROBLEMOS IR SIŪLOMI KOMISIJOS PASIŪLYMO KOM(2003)
              822 PAKEITIMAI

              Pagal bendrą taisyklę paslaugų teikimo vieta laikoma ta vieta, kur paslaugų teikėjas
              yra įsisteigęs arba turi nuolatinę buveinę, iš kurios teikia paslaugas, arba, nesant
              tokios verslo vietos ar nuolatinės buveinės, vieta, kur jis turi nuolatinį adresą arba kur
              paprastai gyvena. Be to, keletas išimčių yra viršesnės už šią bendrą taisyklę, ir dėl jų
              mokesčių mokėjimo vieta gali keistis atsižvelgiant į teikiamų paslaugų pobūdį.

              Kalbant apie neapmokestinamiesiems asmenims teikiamas paslaugas, taikomos
              išimtys paslaugoms, susijusioms su nekilnojamuoju turtu, keleiviniu ir prekiniu
              transportu, kultūros, meno, sporto, mokslo ir švietimo veikla, kilnojamojo
              materialiojo turto aptarnavimu, ir, ypatingais atvejais, nematerialioms paslaugoms,
              įskaitant autorių teises, patentus, reklamos, specialistų paslaugas (t. y. inžinierių,
              teisininkų ir kt.), aprūpinimo personalu, materialiojo kilnojamojo turto nuomą,
              telekomunikacijų, radijo ir televizijos transliavimo ir elektroniniu būdu teikiamos
              paslaugas.

              Dėl šių taisyklių struktūros kyla keletas problemų, kurios, teikiant paslaugas

LT                                                    7                                                    LT
 ---pagebreak---      neapmokestinamiesiems asmenims, yra ypač sudėtingos, kai tokias paslaugas galima
     teikti nuotoliniu būdu be jokių numatytų apsaugos priemonių.

     1.     Bendra taisyklė

     Šiuo metu pagal bendrą taisyklę apmokestinama ten, kur įsikūręs teikėjas. Daugeliu
     atvejų dėl šios taisyklės apmokestinama ten, kur faktiškai naudojamasi paslaugomis.
     Tai yra tais atvejais, kai paslaugos teikiamos vietoje. Taip pat tai yra taisyklė, kurią
     paslaugų teikėjui labai lengva taikyti, nes jam tereikia žinoti tik PVM teisės aktus ir jo
     valstybėje narėje taikomus PVM tarifus.

     Nors geriausias būdas užtikrinti apmokestinimą paslaugų naudojimosi vietoje –
     apmokestinti paslaugas toje vietoje, kur jomis faktiškai naudojamasi, patirtis rodo,
     kad daugeliu atvejų labai sunku nustatyti, kur paslauga naudojamasi. Nors, vertinant
     PVM griežtai teoriniu požiūriu, tai ko gero yra teisingiausia taisyklė, atitinkanti PVM,
     kaip vartotojų mokamo mokesčio, pobūdį, manoma, kad ji negali būti taikoma kaip
     bendra taisyklė daugiausia dėl to, kad egzistuoja praktinės problemos, susijusios su
     paslaugų teikimo vietos nustatymu, kai naudojimasis paslaugomis vertinamas pagal
     skirtingas jurisdikcijas. Dėl to tai pat atsirastų bereikalingos administracinės naštos
     įmonėms.

     Galima alternatyva – apmokestinti neapmokestinamiesiems asmenims teikiamas
     paslaugas ten, kur įsikūręs klientas. Tačiau dėl tokio sprendimo atsirastų
     neproporcinga administracinė našta prekybininkams, nes jiems visuomet tektų
     nustatyti, kur įsikūręs jų klientas, o, nesant vieno langelio mechanizmo, jiems tektų
     registruotis kiekvienoje valstybėje narėje, kurioje jie turi neapmokestinamų klientų,
     bei susigrąžinti ir pervesti mokesčius į tas valstybes nares. Dėl to taip pat atsirastų
     papildoma administracinė našta mokesčių administratoriams, tačiau neatsirastų jokių
     ypatingų privalumų, kalbant apie kontrolės kokybę. Tai, žinoma, neatitinka Lisabonos
     viršūnių susitikimo išvadų. Todėl, neturint mechanizmo, kuris leistų surinkti
     mokesčius tose valstybėse narėse, kuriose paslaugomis naudojamasi, nesukeliant
     bereikalingų administracinių problemų, nerealu apmokestinti visas galutiniams
     klientams teikiamas paslaugas ten, kur jomis naudojamasi.

     Tokios naštos galima išvengti, jei dabartinė taisyklė ir toliau bus laikoma bendra
     taisykle. Taikant dabartinę taisyklę, daugeliu atvejų pavyksta pasiekti tikslą, kad
     apmokestinama toje vietoje, kur paslaugomis naudojamasi, ir ją yra labai paprasta
     taikyti paslaugų teikėjui, kuris paprasčiausiai gali taikyti savo šalies PVM taisykles,
     neprivalėdamas tikrinti kliento tapatybės. Tą patvirtino labai daug atsakymų, gautų
     viešųjų konsultacijų metu. Į tai atsižvelgiant, siūloma vietą, kur įsikūręs teikėjas,
     palikti kaip bendrą taisyklę.

     2.     Specialios taisyklės

     Nors daugeliu atvejų taikant pagrindinę taisyklę paslaugos apmokestinamos ten, kur
     jomis faktiškai naudojamasi, vis dėlto egzistuoja kelios sritys, kuriose reikia specialių
     taisyklių. Tai sritys, kuriose ir toliau taikant galiojančias taisykles verslo subjektai
     susidurtų su praktinio pobūdžio sunkumais, jei siūlomas B2B paslaugų aiškinimas
     būtų patvirtintas nepriimant atitinkamų pakeitimų, susijusių su B2C paslaugomis,
     arba jei galiojančias taisykles būtų galima laikyti netinkamomis arba nepraktiškomis;
     arba jei galiojančios taisyklės nebeatitiktų apmokestinimo toje valstybėje, kurioje

LT                                           8                                                    LT
 ---pagebreak---      paslaugomis naudojamasi, principo finansiniu požiūriu svarbioje srityje. Kai kuriose
     kitose srityse, svarstant naštą, kurią sukelia apmokestinimo toje vietoje, kur
     paslaugomis naudojamasi, principo laikymasis, šio paprastumą ir jo laikymąsi, buvo
     nustatyta daugiau argumentų už tai, kad liktų galioti dabartinės specialios taisyklės.
     Buvo nustatyti toliau nurodyti atvejai, kuomet laikoma, jog dėl administracinių ir
     politinių priežasčių yra būtina taikyti išimtis iš bendrosios taisyklės:

     2.1.   Nekilnojamasis turtas (dabartinis 9 straipsnis, 2 dalis, a punktas)

     Pirmoji išimtis būtų išlaikyti dabartinę taisyklę dėl paslaugų, susijusių su
     nekilnojamuoju turtu. Šią taisyklę nesudėtinga taikyti ir paprastai, ją taikant, mokestis
     yra mokamas ten, kur naudojamasi paslauga. Be to, šiam sektoriui dažnai taikomos
     išimtys, kurios savo ruožtu turi poveikį, mokesčio atskaitymo teisei.

     Kadangi Komisija pasiūlyme dėl B2B jau pasiūlė išsaugoti šią išimtį, apimančią
     paslaugų teikimą tiek apmokestinamiesiems, tiek neapmokestinamiesiems asmenims,
     nebereikia daryti jokių tolesnių pakeitimų.

     2.2.   Keleivių vežimas (dabartinis 9 straipsnis, 2 dalis, b punktas)

     Keleivių vežimo paslaugos šiuo metu išimties tvarka apmokestinamos atsižvelgiant į
     nuvažiuotą atstumą. Nepraktiška ir sunku taikyti šią taisyklę vidaus rinkai, kurioje
     nėra fiskalinių sienų. Tai reiškia, kad keleivių vežimo bendrovei, kuri veža turistus iš
     Paryžiaus į Amsterdamą, reikės taikyti Prancūzijoje, Belgijoje ir Nyderlanduose
     galiojančias PVM nuostatas kiekvienam atitinkamam kelionės etapui ir mokėti
     atitinkamą PVM sumą visų šių valstybių narių mokesčių inspekcijoms. Praktiniu
     požiūriu, ši taisyklė yra sudėtinga ir ją sunku taikyti keleivių vežėjams.

     Kadangi buvo labai sunku nagrinėti paslaugų teikimo tik apmokestinamiesiems
     asmenims klausimą, neatsižvelgiant į šios rūšies paslaugas neapmokestinamiesiems
     asmenims, ši problema nebuvo sprendžiama pirminiame B2B pasiūlyme. Todėl buvo
     nuspręsta ateityje parengti pasiūlymą dėl B2B.

     Buvo nagrinėjama galimybė išvykimo vietoje apmokestinti keleivių vežimo
     paslaugas, neatsižvelgiant į naudojamą transporto priemonę. Tai atitiktų ankstesnius
     įsipareigojimus ir ankstesnius pasiūlymus, tačiau nebūtų įvesti pakeitimai, susiję su
     dabar taikomų tarifų lygiu ir galiojančiomis išimtinis keleivių vežimo paslaugoms
     atskirose valstybėse narėse. Tačiau, kaip jau parodė ankstesnė diskusija, ši taisyklė
     nebūtinai išspręs šį klausimą. Priešingai, ji galėtų sukelti kitų problemų, kadangi
     sudarytų galimybę vengti mokesčių perkeliant vežimo paslaugas.

     Remiantis konsultacijų proceso metu gautais atsakymais, atrodo, kad vien tik pakeitus
     paslaugų teikimo vietos taisykles nepavyks išspręsti problemų, su kuriomis
     susiduriama šiame sektoriuje. Todėl, nežiūrint sunkumų, su kuriais susiduriama
     taikant dabartines taisykles, dauguma vis dėlto norėtų, kad jos ir toliau būtų taikomos,
     kol Komisija pateiks pasiūlymą, kuriame bus sprendžiamas ne tik keleivių vežimo
     paslaugų teikimo vietos klausimas, bet taip pat bus šalinami dabartiniai konkurencijos
     iškraipymai tarp atskirų transporto priemonių taikant skirtingus PVM tarifus ir
     valstybėms narėms taikant išimtis šiame sektoriuje. Nepavyko įtikinti bendrovių,
     kurios šiuo metu turi taikyti PVM keleivių vežimo paslaugoms, kad apmokestinimas
     maršruto pradžioje sumažins problemas.

LT                                           9                                                   LT
 ---pagebreak---      Dabar galiojanti taisyklė, kuria remiantis keleivių vežimo paslaugos apmokestinamos
     pagal nuvažiuotą atstumą, užtikrina, kad mokestis atitenka tai valstybei narei, kurioje
     paslaugomis naudojamasi. Pakeitus šią taisyklę apmokestinant paslaugas maršruto
     pradžioje – Komisijos tyrimų metu nustatyta vienintelė įgyvendinama alternatyva –
     keistųsi vežimo paslaugų apmokestinimo toje vietoje, kurioje jomis naudojamasi,
     mastas. Be to, naudojant vieno langelio mechanizmą, būtų sumažinta reikalavimo
     paskirstyti kainą pagal kiekvienoje valstybėje narėje nuvažiuotą atstumą našta.

     Esant tokioms aplinkybėms, Komisija siūlo nekeisti galiojančios taisyklės. Siekiant
     geriau atspindėti dabartinį tekstą, šiek tiek pakeista pradžioje siūlyta formuluotė.

     2.3.   Prekių gabenimas Bendrijos viduje (dabartinis 28b straipsnis, C dalis, 2
     punktas)

     Pagal dabartinę taisyklę paslaugų teikimo vieta, teikiant prekių vežimo paslaugas
     Bendrijos viduje asmenims, kurie nėra įregistruoti PVM mokėtojais, yra maršruto
     pradžios vieta. Tai reiškia, kad transporto bendrovė, vykdanti neapmokestinamojo
     asmens užsakymą – teikiant jam pervežimo iš vienos valstybės į kitą paslaugas – turi
     mokėti PVM toje valstybėje narėje, kurioje pradedamas gabenimas. Todėl tokioms
     bendrovėms atsiranda prievolė mokėti PVM visose valstybėse narėse, iš kurių jos
     vykdo pervežimus.

     Nors pripažįstama, kad tai sudaro sunkumų atitinkamiems prekybininkams, grįžti prie
     bendros taisyklės arba prie nuvažiuotų atstumų taikymo nebūtų tinkamas sprendimas.
     Nerimą kelią tai, kad jei šios paslaugos bus apmokestinamos ten, kur įsikūręs
     paslaugų teikėjas, gali atsitikti taip, kad paslaugų teikėjas persikels į kitą valstybę
     narę, kurioje yra taikomi palankesni PVM tarifai, arba net už ES ribų. Tokį
     susirūpinimą išreiškė nemažai respondentų viešųjų konsultacijų metu. Atsižvelgiant į
     šias aplinkybes, pirmenybė teikiama tam, kad būtų palikta galioti dabartinė išimtis,
     prie kurios ūkio subjektai jau yra įpratę.

     Pagrindinis šios taisyklės nepatogumas yra tai, kad ji verčia pervežimo bendroves
     vykdyti visas PVM prievoles kiekvienoje valstybėje narėje, kurioje prasideda
     pervežimas. Tačiau šią problemą didžia dalimi galima išspręsti taikant vieno langelio
     mechanizmą, kuris leistų šioms bendrovėms sutelkti šias prievoles vienoje vietoje.

     2.4.   Restoranų ir viešojo maitinimo paslaugos (dabartinis 9 straipsnis, 1 dalis)

     Restoranų paslaugoms būdingi tam tikri ypatumai ir veiklos sritys, iš kurių viena yra
     maisto tiekimas, ir restoranų paslaugos daugiausia teikiamos šioje srityje. Tokios
     paslaugos, kurios savo pobūdžiu yra materialios ir teikiamos vartoti iš karto tokioje
     vietoje, kurią nesunku nustatyti, išimties tvarka turėtų būti apmokestinamos ten, kur
     jos praktiškai teikiamos. Nors dažnai teikiamų paslaugų vieta yra ten, kur įsikūręs
     paslaugų teikėjas, o tai šiuo metu yra lemiamas veiksnys apmokestinant šias
     paslaugas, tačiau taip yra ne visuomet, ypač viešojo maitinimo paslaugų atveju. Jei
     taip nėra, taisyklė, kad paslaugų teikimo vieta yra ten, kur faktiškai teikiamos
     paslaugos, bet kuriems tikslams geriau atspindi, kur iš tikrųjų paslaugomis
     naudojamasi. Ji taip pat užtikrina vienodas sąlygas tokių paslaugų teikėjams.

     Siekiant šio rezultato, 9f straipsnio 1 dalyje pridedamas naujas d punktas.

LT                                          10                                                 LT
 ---pagebreak---      Tačiau ši taisyklė neturėtų būti taikoma teikiant restoranų ar maitinimo paslaugas
     keleivius vežančiuose laivuose, orlaiviuose arba traukiniuose, kai teikiamos keleivių
     vežimo paslaugos, kadangi būtų labai sunku nuspręsti, kur praktiškai teikiama
     paslauga. Todėl laikantis paslaugų teikimo laivuose, orlaiviuose arba traukiniuose
     reikalavimų, tokios paslaugos turėtų būti apmokestinamos maršruto pradžioje, kur
     pradedama teikti keleivių vežimo paslauga.

     Todėl siūloma 9d straipsnį papildyti nauja antra dalimi, kurioje būtų numatyta, kad
     restoranų ir maitinimo paslaugų, teikiamų apmokestinamiesiems klientams laivuose,
     lėktuvuose arba traukiniuose, teikimo vieta yra maršruto pradžia, kur pradedama teikti
     vežimo paslauga. Panašia nuostata – nauja antrąja dalimi – bus papildytas 9f
     straipsnis, numatantis tokių paslaugų teikimą neapmokestinamiesiems klientams.

     2.5.   Transporto priemonių nuoma (dabartinis 9 straipsnis, 1 dalis)

     Laikoma, kad transporto priemonių nuomos paslauga buvo suteikta ne toje vietoje,
     kurioje transporto priemonė naudojama, o, siekiant supaprastinimo ir nenukrypstant
     nuo bendros taisyklės, toje vietoje, kurioje paslaugos teikėjas yra įsteigęs savo verslą.
     Kadangi transporto priemonės gali judėti iš vienos valstybės į kitą, ši taisyklė
     tinkamai neužtikrina, kad PVM atitekt tai valstybei narei, kurioje paslauga
     naudojamasi. Siekiant spręsti šį klausimą, jį reikia atskirai reglamentuoti.

     Kadangi transporto priemonės naudojimo vietą yra sunku arba beveik neįmanoma
     nustatyti, būtina nustatyti praktinę PVM taikymo taisyklę. Pasiūlyme dėl B2B ši
     problema buvo sprendžiama transporto priemonės ilgalaikės nuomos atveju perkeliant
     apmokestinimo vietą ten, kur įsikūręs klientas, vadovaujantis bendra taisykle.
     Trumpalaikės nuomos atveju, remiantis B2B pasiūlymu, paslaugų teikimo vieta būtų
     ten, kur įsikūręs paslaugų teikėjas, jei transporto priemonė naudojama toje pačioje
     valstybėje narėje. Praktikoje tai reiškia, kad apmokestinama ten, kur klientas perima
     transporto priemonę, jeigu paslaugų teikėjas nėra įsikūręs kitoje valstybėje narėje.

     Nesinorėtų turėti atskirą transporto priemonių nuomos taisyklių rinkinį,
     teatsižvelgiant į tai, ar klientas yra apmokestinamasis asmuo ar ne. Remiantis viešųjų
     konsultacijų metu pateiktais atsakymais, aišku, kad tai bus pagrindinė atitinkamų
     sektorių susirūpinimo priežastis. Siekiant nuoseklumo, būtų logiška derinti B2C
     taisykles su siūlomu B2B interpretavimu.

     Kalbant apie trumpalaikę nuomą, nuomos bendrovei nereikėtų tikrinti, ar klientas yra
     privatus asmuo ar apmokestinamasis asmuo. Bendrovė paprasčiausiai mokėtų PVM
     toje valstybėje narėje, kurioje tas asmuo perima transporto priemonę trumpalaikiam
     naudojimuisi. Kalbant apie ilgalaikę nuomą, šio sektoriaus atstovų išreikštą
     susirūpinimą dėl B2B paslaugų vienodai galima pritaikyti B2C paslaugoms. Dėl
     dabartinės taisyklės, pagal kurią apmokestinama ten, kur įsikūręs paslaugos teikėjas,
     automobilių nuomos bendrovės yra perkelia savo veiklą į tas valstybes nares, kuriose
     automobilių nuomai yra taikomi žemi PVM tarifai, arba kuriose verslo klientams
     leidžiama taikyti palankesnes mokesčio atskaitos taisykles. Todėl yra būtina įvesti
     taisykles, užtikrinančias, kad PVM būtų mokamas toje valstybėje narėje, kurioje
     naudojamasi paslaugomis. Dėl praktinių priežasčių laikoma, kad tai yra vieta, kur
     klientas yra įsteigęs savo verslą. Jei klientas yra neapmokestinamasis asmuo, mokestį
     turėtų skaičiuoti paslaugų teikėjas. Teikėjams praktiniu požiūriu nepatogu tai, kad dėl

LT                                          11                                                   LT
 ---pagebreak---      to jie turi vykdyti PVM prievoles kiekvienoje valstybėje narėje, kurioje jie turi
     neapmokestinamų klientų. Tačiau šią problemą didžia dalimi galima išspręsti taikant
     vieno langelio mechanizmą, kuris leistų šioms bendrovėms sutelkti prievoles vienoje
     vietoje.

     Todėl siūloma papildyti 9f straipsnį nauja 3 dalimi, numatančia, kad ilgalaikės
     nuomos neapmokestinamiesiems asmenims atveju paslaugų teikimo vieta būtų ten,
     kur klientas yra įsteigęs savo verslą, turi nuolatinį adresą ar paprastai gyvena.
     Trumpalaikės nuomos atveju paslaugų teikimo vieta turėtų būti ten, kur transporto
     priemonė yra faktiškai perduodama disponuoti neapmokestinamajam asmeniui. Šioje
     dalyje taip pat yra pateikiamas ilgalaikės nuomos apibrėžimas.

     2.6.    Parodos, mugės, kultūros renginiai, materialiojo kilnojamojo turto vertinimas
     ir aptarnavimas (dabartinis 9 straipsnis, 2 dalis, c punktas)

     Teikiant paslaugas, susijusias su kultūros, meno, sporto, pramogų ar kitokia panašia
     veikla, dabartinė taisyklė numato, kad jos yra apmokestinamos ten, kur praktiškai
     suteikiamos. Ši taisyklė taip pat taikoma paslaugoms, susijusioms su materialiojo
     kilnojamojo turto vertinimu ir aptarnavimu. Plačiai pripažįstama, kad, bendrai, taikant
     šią taisyklę, paslaugos yra apmokestinamos ten, kur jomis naudojamasi. Iš dalies
     keičiant dabartinę taisyklę gali kilti papildomų problemų (pvz., prekybininkų veiklos
     perkėlimas), ir, žinoma, bus nukrypta nuo apmokestinimo paslaugų teikimo vietoje
     principo. Kalbant apie administracinę naštą atitinkamiems paslaugų teikėjams, ji gali
     būti minimaliai sumažinta panaudojant vieno langelio mechanizmą.

     Nors dabartinės taisyklės keisti nereikėtų, privalu užtikrinti, kad ji būtų taikoma tik
     toms paslaugoms, kurias teikiant būtinas žmogaus dalyvavimas. Priešingu atveju
     paslaugų, kurias galima teikti žmogui nesant, būtent, mokymo arba švietimo
     nuotoliniu būdu, teikėjai galėtų perkelti veiklą į tas valstybes nares, kuriose tokioms
     paslaugos taikomi palankesni PVM tarifai, ypač kai jos teikiamos klientams, kurie
     neturi teisės atskaityti pirkimo PVM. Todėl šios paslaugos turėtų būti
     apmokestinamos ten, kur įsikūręs klientas, taip pat kaip ir kitos paslaugos, kurias
     galima teikti nuotoliniu būdu.

     Norint pasiekti tokį rezultatą, reikia iš dalies keisti 9f straipsnio 1 dalies c punktą,
     išbraukiant iš jo mokymo paslaugas, kurios teikiamos fiziškai nedalyvaujant paslaugų
     teikėjui.

     2.7.   Paslaugos, kurios gali būti teikiamos nuotoliniu būdu (dabartinis 9 straipsnis 1
     dalis)

     Elektroniniu būdu teikiamos paslaugos, telekomunikacijų paslaugos ir radijo ir
     televizijos transliavimo paslaugos bei nuotolinio mokymo paslaugos gali būti ir yra
     teikiamos neapmokestinamiesiems asmenims nuotoliniu būdu. Vis daugiau finansinių
     paslaugų teikiama tokiu būdu. Teikiamos apmokestinamiesiems asmenims, šios
     paslaugos yra apmokestinamos kliento valstybėje narėje, vadovaujantis taisykle, kuri
     išliko naujame B2B pasiūlyme. Jei šios paslaugos teikiamos neapmokestinamiems
     asmenims, jos apmokestinamos ten, kur įsikūręs paslaugų teikėjas.

     Atsižvelgiant į tai, kad šias paslaugas teikti lengva, egzistuoja labai realus pavojus,
     kad paslaugų teikėjo sprendimą, susijusį su jo verslo vieta, gali nulemti PVM tarifai,

LT                                          12                                                  LT
 ---pagebreak---      ypač kai teikiant paslaugas klientams tenka visa PVM našta. Praktinė patirtis rodo,
     kad priėmus naujas elektroninių paslaugų apmokestinimo taisykles, įsikūrę už ES ribų
     elektroninių paslaugų teikėjai steigė nuolatines buveines tose valstybėse narėse,
     kuriose buvo palankiausi PVM tarifai, ir iš ten teikia paslaugas visiems klientams ES.
     Taip pat ir ES bendrovės keičia savo buveinės vietą, siekdamos pasinaudoti šia
     konkurencijos atžvilgiu palankia padėtimi.

     Tuomet nebesilaikoma bendrojo principo, kad paslaugos apmokestinamos jų
     naudojimosi vietoje, o taip ir prekybos vienodomis sąlygomis principo. Tai kelia
     susirūpinimą kelioms valstybėms narėms, kaip buvo pabrėžta keletą kartų, o paskutinį
     kartą apie tai buvo diskutuota Taryboje, aptariant B2B pasiūlymą.

     Teikiant šios rūšies paslaugas neapmokestinamiesiems asmenims, mokesčių
     mokėjimo vieta turėtų keistis: tai būtų ne ta vieta, kur įsikūręs paslaugų teikėjas, o
     vieta, kuri įsikūręs klientas, kuriam teikiama paslauga. Tačiau šiame etape išimtis
     neturėtų būti taikoma finansinėms paslaugoms, kurių dauguma šiuo metu yra atleistos
     nuo mokesčio. Užuot taikius išimtį, šios paslaugos turėtų būti įtrauktos į bendrą
     finansinių paslaugų apmokestinimo pasiūlymą.

     Pagal šią taisyklę paslaugų teikėjas turėtų mokėti PVM toje valstybėje narėje, kurioje
     jo klientai yra įsikūrę arba gyvena, taikydamas kiekvienoje konkrečioje valstybėje
     narėje galiojantį PVM tarifą. Turbūt dėl šios priežasties daugelis tokia veikla
     užsiimančių bendrovių išreiškė labai neigiamą nuomonę viešųjų konsultacijų metu. Iš
     tikrųjų, dėl šios taisyklės tokiems prekybininkams atsiras papildoma administracinė
     našta, tačiau didžiąją dalį galimų nepatogumų būtų galima išspręsti šiems
     prekybininkams pasirinkus vieno langelio mechanizmą, pagal kurį visos prievolės turi
     būti įvykdytos vienoje vietoje ir kuris sudaro galimybę tai padaryti elektroniniu būdu.
     Todėl Komisija tvirtai tiki, kad, pasinaudojus vieno langelio mechanizmu, tokį
     pasiūlymą galima maksimaliai supaprastinti. Nesupaprastinus, tačiau tik iš dalies
     pakeitus taisykles, įmonėms atsiras neproporcinga administracinė našta, o tai labai
     prieštaraus Lisabonos strategijai.

     Ši taisyklė būtų taikoma visiems paslaugų teikėjams, neatsižvelgiant į tai, ar jie
     įsikūrę ES viduje ar už jos ribų. Tokiu būdu įsikūrę už ES ribų paslaugų teikėjai būtų
     vertinami taip pat, kaip ir ES viduje įsikūrę paslaugų teikėjai, ir jiems taip pat tektų
     laikytis tų pačių taisyklių, įskaitant prievolę mokėti PVM kiekvienoje valstybėje
     narėje, kurioje jiems atsiranda PVM mokėjimo prievolė. Pagal šiuo metu galiojančią
     laikinąją specialiąją taisyklę, įsikūrusių už ES ribų paslaugų teikėjų elektroniniu būdu
     teikiamos paslaugos neapmokestinamiesiems klientams ES yra apmokestinamos ten,
     kur yra įsikūręs klientas. Šios taisyklės ir Direktyvos 26c straipsnyje nustatytos
     specialios schemos laikėsi elektroninių paslaugų teikėjai, įsikūrę už ES ribų. Nors
     pirmuoju atveju mokesčių surinkimas yra valstybės narės reikalas, nagrinėjant
     Direktyvos 2002/38/EB veikimą, valstybės narės pateikė Komisijai informaciją,
     patvirtinančią, kad 2004 m. birželio 30 d. buvo įregistruoti 617 neįsisteigę
     apmokestinamieji asmenys, kurie naudojosi supaprastinta schema. Per vienerius
     metus iki 2004 m. birželio 30 d. šie neįsisteigę apmokestinamieji asmenys sumokėjo
     PVM, kurio bendra suma siekia 90 315 000 EUR.

     2004 m. birželio mėn. Komisija taip pat buvo suorganizavusi seminarą pagal Fiscalis
     programą, kuriame buvo svarstomas praktinis Direktyvos įgyvendinimas. Valstybės
     narės išreiškė pasitenkinimą dėl jos naudingumo ir taikymo. Todėl pagal siūlomas

LT                                          13                                                  LT
 ---pagebreak---      taisykles laikinoji 9 straipsnio 2 dalyje f punkte numatyta taisyklė taptų nuolatine. Su
     Direktyvos 26c straipsniu susijusi dalis šiuo metu yra siejama su siūlomu bendruoju
     vieno langelio mechanizmu.

     Siekiant šio rezultato, pirmiausia siūloma išbraukti 9g straipsnį, kuris bus
     nebereikalingas patvirtinus naują 9g straipsnį. Tai pat yra siūloma pakeisti 9g
     straipsnio pirmąją dalį tekstu, kuriama būtų nurodytos visos paslaugas, kurias galima
     teikti neapmokestinamiesiems asmenims nuotoliniu būdu. Pagal naują 1 dalį toliau
     nurodytos paslaugos būtų apmokestinamos ten, kur įsikūręs neapmokestinamasis
     klientas: elektroniniu būdu teikiamos paslaugos, telekomunikacijų paslaugos,
     transliavimo paslaugos ir mokymo paslaugos, teikiamos fiziškai nedalyvaujant
     paslaugų teikėjui. Komisija mano, jog geriau būtų sutelkti dėmesį toms paslaugoms,
     kurias teikiant yra akivaizdus konkurencijos iškraipymo ar prekybos perkėlimo
     pavojus, užuot įvedus bendrą visų paslaugų, kurias galima teikti nuotoliniu būdu,
     aprašymą.

     Galiausiai, siekiant sudaryti galimybę prekybininkams ir toliau naudotis dabartinėmis
     taisyklėmis, nustatančiomis neapmokestinamiesiems klientams elektroniniu būdu
     teikiamų paslaugų apmokestinimo vietą, Komisija siūlo, kad šios taisyklės įsigaliotų
     ne vėliau kaip 2006 m. birželio 1 d.

     2.8.   Tarpininkų teikiamos paslaugos (dabartinis 28c straipsnis E skirsnis dalis).

     Jei tarpininkai teikia paslaugas galutiniams vartotojams, kurie nėra užsiregistravę
     PVM mokėtojais, šios paslaugos yra apmokestinamos ten, kur apmokestinamas
     pagrindinis sandoris, su kuriuo susijusios šios paslaugos (prekių tiekimas arba
     paslaugų teikimas arba įsigijimas Bendrijos viduje). Kadangi šią taisyklę kartais
     sunku pritaikyti, buvo svarstoma apie tarpininkų teikiamų paslaugų apmokestinimą
     ten, kur įsikūręs tarpininkas. Tačiau toks pakeitimas sudaro pagrindą nerimauti,
     kadangi įsikūrusių už Bendrijos ribų tarpininkų teikiamos paslaugos liktų
     neapmokestintos, nors jos ir būtų susijusios su ES vykdoma veikla. Dėl to atsirandantį
     konkurencijos iškraipymą dar labiau sustiprintų paslaugų teikėjų persikėlimas, net ir
     ES viduje, į tas valstybes nares, kuriose taikomi mažesni PVM tarifai. Egzistuoja
     ypač didelė rizika šios rūšies paslaugų atžvilgiu, kadangi joms teikti nereikia daug
     įrangos, patalpų ir kt. Tai neramina daugelį tų sektorių atstovų, kurie pateikė
     atsakymus viešųjų konsultacijų metu, ypač tarp transporto sektoriaus atstovų, kelionių
     organizatorių ir kelionių agentūrų.

     Remdamasi šiais argumentais bei tuo, kad keičiant sistemą, kuri, nors ir nėra ideali,
     tačiau kuria prekybininkai sugebėjo daugelį metų sėkmingai naudotis, dėl papildomų
     reikalavimų ir dėl mokesčių sukelto iškraipymo kils neabejotinai daugiau
     nepatogumų, nei pranašumų. Komisija siūlo nekeisti dabartinės tarpininkų teikiamų
     paslaugų neapmokestinamiesiems klientams teikimo vietos. Vis dėlto, užuot palikus
     dabar galiojančias taisykles, siekiant aiškumo, jas reikėtų sujungti į bendrą nuostatą.
     Todėl 9i straipsnis, kuris yra keičiamas į 9h straipsnį, bus iš dalies pakeistas, siekiant
     aiškiai apibrėžti, kad tokių paslaugų teikimo vieta bus pagrindinio sandorio vykdymo
     vieta. Originaliame 9i straipsnio tekste numatytos išimtys išbraukiamos, ir todėl šio
     straipsnio nuostatos galioja visoms paslaugoms, kurias teikia tarpininkai
     neapmokestinamiesiems klientams.

     2.9.   Paslaugų teikėjai ir gavėjai, įsikūrę už ES ribų (dabartinio 9 straipsnio 2 dalies

LT                                           14                                                   LT
 ---pagebreak---      e ir f punktai)

     Kai paslaugos pagal dabartinio 9 straipsnio 2 dalies e punktą teikiamos įsikūrusiems
     už Bendrijos ribų klientams, paslaugų teikimo vieta yra už Bendrijos ribų. Taip turėtų
     būti ir ateityje.

     Kai elektroninės komercijos, telekomunikacijų ir transliavimo paslaugas teikia
     įsikūręs už ES ribų paslaugų teikėjas, pagal dabar galiojančias taisykles paslaugų
     teikėjui gali atsirasti prievolė mokėti PVM toje valstybėje narėje, kurioje įsikūręs
     neapmokestinamasis klientas, arba toje valstybėje narėje, kurioje paslauga faktiškai
     naudojamasi. Šios nuostatos buvo įtrauktos siekiant užtikrinti sąžiningą konkurenciją
     tarp paslaugų teikėjų, neatsižvelgiant į tai, ar jie įsikūrę ES viduje ar už jos ribų, kurie
     teikia šias paslaugas neapmokestinamiesiems klientams ES. Šios taisyklės liks galioti
     ir bus įtrauktos į pakeistą 9h straipsnį, kuris keičiamas į 9g straipsnį.

     Atsižvelgiant į tai, kad šios nuostatos šiuo metu yra numatytos 9g ir 9h straipsniuose,
     siūloma iš dalies keisti 9j straipsnį, kuris pakeistas į 9i straipsnį, išbraukiant nuorodą į
     h, j, k ir l punktus.

     2.10. Nuostata, reglamentuojanti dvigubo apmokestinimo                      arba    visiško
     neapmokestinimo išvengimą (dabartinis 9 straipsnis, 3 dalis)

     Galiojančios taisyklės sudaro sąlygas valstybėms narėms nepaisyti paslaugų teikimo
     vietos taisyklių, siekiant išvengti dvigubo apmokestinimo, neapmokestinimo ar
     konkurencijos iškraipymo. Šios taisyklės taikymo sritis yra ribota, kadangi ji apima 9
     straipsnio 2 dalies e punkte reglamentuojamą paslaugų teikimą. Tačiau B2B
     pasiūlyme jau numatyta išplėsti šios taisyklės taikymą visoms paslaugų teikimo vietą
     reglamentuojančioms      nuostatoms,     apimančioms      paslaugų     teikimą     tiek
     apmokestinamiesiems, tiek neapmokestinamiesiems asmenims. Todėl nereikia jokių
     tolesnių pakeitimų.

     2.11. Keitimasis informacija naudojantis PVM informacijos apsikeitimo sistema
     (VIES)

     Pradiniame pasiūlyme Komisija siūlė įvesti prievolę apmokestinamiesiems asmenims
     įtraukti paslaugas į jų sumines ataskaitas, taip sudarant galimybę valstybėms narėms
     apsikeisti informacija naudojantis VIES informacijos apsikeitimo sistema, kuri pradės
     veikti nuo 2008 m. sausio 1 d. Minėtas pasiūlymas buvo susijęs su tuo, kad Komisija
     ketino atlikti ekonominio pagrįstumo analizę, siekdama patobulinti VIES. Ši analizė
     jau baigta, ir ji parodė, kad techniškai yra įmanoma į dabartinę VIES sistemą įtraukti
     keitimąsi informacija apie paslaugas. Todėl prievolės teikti ataskaitas
     apmokestinamiesiems asmenims pradžia sutaps su siūlomų pakeitimų įsigaliojimo
     diena – būtent 2006 m. liepos 1 d., anksčiau nustatyta konkreti data – 2008 m. sausio
     1 d. – bus išbraukta.

     2.12.   Pasiūlymo techninio pobūdžio pakeitimai

     Galiausiai, reikia atlikti keletą techninio pobūdžio pakeitimų siekiant aiškesnių
     nuostatų formuluočių bei kryžminių nuorodų į straipsnius, kurie buvo iš dalies
     pakeisti remiantis šiuo pasiūlymu.

LT                                           15                                                     LT
 ---pagebreak---      1 straipsnio 2 dalyje yra sunumeruotos 9d straipsnio dalys ir įterpta nauja 2 dalis. Be
     to, ilgalaikės nuomos apibrėžime, kuris pateikiamas 3 dalyje, pridedama kryžminė
     nuoroda į 1 dalį.

     9e straipsnio 1 dalyje žodžiai „ir tarpininkų paslaugos“ yra išbraukiami, kadangi šios
     paslaugos dabar yra aptariamos 9h straipsnyje.

     9g straipsnis yra išbraukiamas, o buvę 9h, 9i, 9j ir 9k straipsniai yra atitinkamai
     pernumeruojami.

     9g straipsnyje pirmoji dalis yra pakeičiama nauja 1 dalimi, nuoroda 2 dalyje yra
     atitinkamai pakeičiama į „Taikant 1 dalies b punktą“.

     Pradinio pasiūlymo 1 straipsnio 3 dalyje, kuria iš dalies keičiamas 12 straipsnio 3
     dalies a punktas, kryžminė nuoroda į 9j straipsnio k punktą yra pakeičiama nuoroda į
     naujo 9g straipsnio 1 dalies a punktą.

     1 straipsnio 4 dalies b punkte 21 straipsnis, taip kaip jis išdėstytas 28g straipsnyje,
     kuris papildomas 5 dalimi, yra iš dalies keičiamas siekiant aiškiai nurodyti numerį,
     kuriuo žymima ši dalis.

     Taip pat B2B pasiūlymo 1 straipsnio 5 dalyje 22 straipsnio 6 dalies b punkto pirmojo
     papunkčio tekstas, taip kaip jis išdėstytas 28h straipsnyje, papildomas nuoroda b
     punkte. .

     1 straipsnio 5 dalies c punkte yra išbraukiamas šeštasis papunktis, kuriuo pradžioje
     buvo papildytas 22 straipsnio 6 dalies b punktas, taip kaip jis išdėstytas 28g
     straipsnyje.

LT                                         16                                                  LT
 ---pagebreak---                                                               2003/0329 (CNS)

                                            Pakeistas pasiūlymas

                                        TARYBOS DIREKTYVA

                iš dalies keičianti Direktyvą 77/388/EEB dėl paslaugų teikimo vietos

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 93 straipsnį,

     atsižvelgdama į Komisijos pasiūlymą1,

     atsižvelgdama į Europos Parlamento nuomonę2

     atsižvelgdama į Europos ekonomikos ir socialinių reikalų komiteto nuomonę3,

     kadangi:

     (1)    Įgyvendinant vidaus rinką, vykstant globalizacijai, naikinant reguliavimą ir keičiantis
            technologijoms susiduriama su milžiniškomis permainomis, susijusiomis su prekybos
            paslaugomis apimtimi ir modeliu. Atsiranda vis daugiau galimybių teikti tam tikras
            paslaugas nuotoliniu būdu. Atsižvelgiant į minėtas permainas ir siekiant spręsti šį
            klausimą, pastaraisiais metais buvo imtasi nesuderintų veiksmų, o daugelis apibrėžtų
            paslaugų šiuo metu faktiškai yra apmokestinamos remiantis paskirties vietos principu.

     (2)    Siekiant užtikrinti tinkamą vidaus rinkos veikimą, reikia iš dalies keisti 1977 m.
            Tarybos direktyvą 77/388/EEB dėl valstybių narių apyvartos mokesčių įstatymų
            derinimo – Bendra pridėtinės vertės mokesčio sistema: vienodas vertinimo
            pagrindas4dėl paslaugų teikimo vietos, vadovaujantis Komisijos bendros PVM
            sistemos veikimo atnaujinimo ir supaprastinimo strategija5

     (3)    Visais paslaugų teikimo atvejais mokesčių mokėjimo vieta iš esmės turėtų būti ten, kur
            paslaugomis faktiškai naudojamasi. Jei taip būtų pakeista bendra paslaugų teikimo
            vietos taisyklės taisyklė, dėl administracinių ir politinių priežasčių vis dėlto reikėtų
            pasinaudoti vis dėlto reikėtų tam tikrų šios bendros taisyklės išimčių.

     1
            OL C, , p. .
     2
            OL C, , p. .
     3
            OL C, , p. .
     4
            OL L 145, 1977 6 13, p. 1. Direktyva su paskutiniais pakeitimais, padarytais Direktyva 2003/92/EB
            (OL L 260, 2003 10 11, p. 8).
     5
            KOM(2000) 348 galutinis.

LT                                                    17                                                        LT
 ---pagebreak---      (4)    Kalbant apie paslaugų teikimą apmokestinamiesiems asmenims, bendra paslaugų
            teikimo vietos taisyklė turėtų būti pagrįsta vieta, kur įsikūręs klientas, o ne kur įsikūręs
            paslaugos teikėjas.

     (5)    Teikiant paslaugas neapmokestinamiesiems asmenims, reikėtų ir toliau taikyti bendrą
            taisyklę, kad paslaugų teikimo vieta yra ten, kur įsikūręs paslaugų teikėjas.

     (6)    Tam tikromis aplinkybėmis bendros taisyklės, susijusios su paslaugų teikimo tiek
            apmokestinamiesiems, tiek neapmokestinamiesiems asmenims vieta, nėra taikytinos,
            tačiau taikomos aiškiai apibrėžtos išimtys. Šios išimtys didžia dalimi turėtų būti
            pagrįstos galiojančiais kriterijais ir atspindėti apmokestinimo paslaugų naudojimosi
            vietoje principą, o, jas taikant, tam tikriems prekybininkams neturėtų atsirasti
            neproporcinga administracinė našta.

     (7)    Kai apmokestinamajam asmeniui paslaugas teikia asmuo, kuris nėra įsikūręs toje
            pačioje valstybėje narėje, turėtų būti privaloma taikyti atvirkštinio mokesčio
            mechanizmą, pagal kurį apmokestinamasis asmuo turėtų pats apskaičiuoti atitinkamą
            jam suteiktos paslaugos PVM sumą.

     (8)    Paslaugų tarp skirtingų apmokestinamojo asmens buveinių teikimas paprastai
            nepriklauso Direktyvos 77/388/EEB taikymo sričiai. Siekiant didesnio teisinio
            aiškumo, tokią poziciją reikėtų patvirtinti teisės aktu.

     (9)    Todėl Direktyva 77/388/EEB turėtų būti atitinkamai pakeista,

     PRIĖMĖ ŠIĄ DIREKTYVĄ:

                                                  1 straipsnis

     Direktyva 77/388/EEB iš dalies keičiama taip:

     1) 6 straipsnis papildomas tokia 6 dalimi:

              “6.   Jei vienas juridinis asmuo turi daugiau nei vieną nuolatinę buveinę, tarp šių
                    buveinių teikiamos paslaugos nelaikomos paslaugų teikimu.“

     2) 9 straipsnis yra pakeičiamas taip:

                                               „9 straipsnis

                                             Bendroji taisyklė

     1.       Paslaugų teikimo apmokestinamiesiems asmenims vieta laikoma ta vieta, kur
              klientas yra įsteigęs savo verslą arba turi nuolatinę buveinę, į kurią teikiamos
              paslaugos.

              Jei negalima nustatyti, kur apmokestinamasis asmuo yra įsteigęs savo verslą arba turi
              nuolatinę buveinę, paslaugų teikimo vieta laikoma ta vieta, kur minėtas
              apmokestinamasis asmuo turi nuolatinį adresą arba kur paprastai gyvena.

LT                                                    18                                                   LT
 ---pagebreak---      2.      Paslaugų teikimo neapmokestinamiesiems asmenims vieta laikoma ta vieta, kur
             paslaugų teikėjas yra įsteigęs savo verslą arba turi nuolatinę buveinę, iš kurios
             teikiamos paslaugos.

     3.      Taikant 1 ir 2 dalis, jei apmokestinamasis asmuo taip pat vykdo veiklą arba
             sandorius, kurie nėra laikomi apmokestinamu prekių tiekimu arba paslaugų teikimu,
             toks asmuo laikomas apmokestinamuoju asmeniu visų jam suteiktų paslaugų
             atžvilgiu, išskyrus atvejus, kai paslaugos skirtos jo paties arba jo darbuotojų
             privačiam naudojimui.

                                              9a straipsnis

                                         Nekilnojamasis turtas

     Paslaugų, susijusių su nekilnojamuoju turtu, įskaitant nekilnojamojo turto agentų ir ekspertų
     paslaugas, apgyvendinimą viešbutyje ar panašios paskirties įstaigose, teisių naudotis
     nekilnojamuoju turtu suteikimą, ir statybos parengimo ir koordinavimo paslaugų, kaip antai
     architektų ar firmų, vykdančių priežiūrą statybos vietoje, suteikimo vieta laikoma ta vieta, kur
     yra tas nekilnojamasis turtas.

                                              9 b straipsnis

                                           Keleivių vežimas

     Keleivių vežimo paslaugų suteikimo vieta laikoma ta vieta, kur vyksta vežimas, proporcingai
     nuvažiuotiems atstumams.

                                              9c straipsnis

                       Kultūros, meno, sporto, pramogų ir kita panaši veikla

     Paslaugų, susijusių su kultūros, meno, sporto, pramogų arba kita panašia veikla, įskaitant
     tokios veiklos organizatorių veiklą, ir tam tikrais atvejais papildomų paslaugų teikimą,
     suteikimo vieta yra laikoma vieta, kur tos paslaugos praktiškai atliekamos.

                                              9d straipsnis

                        Specialios paslaugos apmokestinamiesiems asmenims

     1.      Apmokestinamiesiems asmenims teikiamų paslaugų, išskyrus kilnojamojo
             materialiojo turto ilgalaikę nuomą arba jo aptarnavimą, suteikimo vieta laikoma
             vieta, kur paslaugų teikėjas yra įsteigęs savo verslą arba turi nuolatinę buveinę, iš
             kurios teikiamos paslaugos, arba vieta, kur jis turi nuolatinį adresą arba paprastai
             gyvena, jeigu yra laikomasi šių sąlygų:

             a)    paslaugos yra teikiamos valstybėje narėje, kurioje paslaugų teikėjas yra
                   įsisteigęs, turi nuolatinę buveinę, arba kurioje jis turi nuolatinį adresą ar
                   paprastai gyvena;

LT                                                 19                                                   LT
 ---pagebreak---           b)   teikiant paslaugas, būtina fiziškai dalyvauti paslaugų teikėjui arba fiziškai
               dalyvaujant paslaugų teikėjui yra naudojamos priemonės, kurios reikalingos
               paslaugai suteikti, tuo pat metu fiziškai dalyvaujant klientui;

          c)   paslaugos tiesiogiai teikiamos asmeniui, kad pastarasis iš karto jomis
               pasinaudotų.

     2.   Jei restoranų ir maitinimo paslaugos teikiamos apmokestinamiesiems asmenims
          keleivius vežančiuose laivuose, orlaiviuose arba traukiniuose teikiant keleivių
          vežimo paslaugą, paslaugų suteikimo vieta laikoma maršruto pradžia, kur
          pradedama teikti keleivių vežimo paslauga.

     3.   Taikant 1 dalį, „ilgalaikė nuoma“ reiškia susitarimu, kuriame numatytas
          nepertraukiamas kilnojamojo materialiojo turto valdymas arba naudojimasis juo
          ilgesnį nei trisdešimties dienų laikotarpį, reglamentuotą tvarką.

                                          9e straipsnis

                     Prekių vežimas neapmokestinamiesiems asmenims

     1.   Prekių vežimo, įskaitant pervežimą Bendrijos viduje ir tarpininkų paslaugas,
          paslaugų neapmokestinamiesiems asmenims suteikimo vieta yra laikoma maršruto
          pradžia.

     2.   Vežant prekes Bendrijos viduje, valstybėms narėms nereikia taikyti mokesčio
          maršruto daliai, einančiai Bendrijos teritorijai nepriklausančiais vandenimis.

     3.   „Prekių vežimas Bendrijos viduje“ yra prekių vežimas, kai maršruto pradžia ir
          maršruto pabaiga yra dviejų skirtingų valstybių narių teritorijose.

     4.   Prekių vežimas, kai maršruto pradžia ir maršruto pabaiga yra tos pačios valstybės
          narės teritorijoje, laikomas prekių vežimu Bendrijoje, jei toks vežimas yra tiesiogiai
          susijęs su prekių vežimu, kai maršruto pradžia ir maršruto pabaiga yra dviejų
          skirtingų valstybių narių teritorijose.

     5.   „Maršruto pradžia“ – tai vieta, kur faktiškai prasideda prekių vežimas,
          neatsižvelgiant į nuvažiuotą atstumą iki prekių buvimo vietos, o „maršruto pabaiga“
          – vieta, kur faktiškai baigiasi prekių vežimas.

                                          9f straipsnis

                  Specialios paslaugos neapmokestinamiesiems asmenims

     1.   Toliau išvardytų paslaugų suteiktų neapmokestinamiesiems asmenims suteikimo
          vieta laikoma vieta, kur šios paslaugos yra fiziškai atliekamos:

          a)   papildomos vežimo paslaugos, pavyzdžiui, krovimas, iškrovimas, krovinių
               tvarkymas ir panaši veikla kitų asmenų vardu;

          b)   kilnojamojo materialiojo turtu vertinimas ir aptarnavimas;

LT                                             20                                                  LT
 ---pagebreak---              c)    paslaugos, susijusios su mokslo ir švietimo veikla, išskyrus mokymo
                   paslaugas, nurodytas 9g straipsnio 1 dalies d punkte, įskaitant tokios
                   veiklos organizatorių darbą ir suteiktas papildomas paslaugas, reikalingas
                   minėtoms paslaugoms suteikti;

             d)    restoranų ir maitinimo paslaugos.

     2.      Jei restoranų ir maitinimo paslaugos teikiamos neapmokestinamiesiems
             asmenims keleivius vežančiuose laivuose, orlaiviuose arba traukiniuose teikiant
             keleivių vežimo paslaugą, paslaugos suteikimo vieta laikoma maršruto pradžia,
             kur pradedama teikti keleivių vežimo paslauga.

     3.      Transporto priemonių ilgalaikės nuomos neapmokestinamiesiems asmenims
             paslaugų suteikimo vieta – vieta, kur klientas yra įsikūręs, turi nuolatinį adresą
             arba paprastai gyvena.

             Transporto priemonių nuomos, išskyrus ilgalaikę nuomą, paslaugų suteikimo
             vieta – tai vieta, kur transporto priemonė faktiškai perduodama
             neapmokestinamajam asmeniui.

             „Transporto priemonės ilgalaikė nuoma“ reiškia susitarimu, kuriama
             numatytas nepertraukiamas transporto priemonės valdymas arba naudojimasis
             ja ilgesnį nei trisdešimties dienų laikotarpį, reglamentuotą tvarką.

                                            9g straipsnis

              Elektroniniu būdu teikiamos paslaugos neapmokestinamiesiems asmenims

     Iki 2006 m. birželio 30 d. elektroniniu būdu teikiamų paslaugų, ypač L priede nurodytų
     paslaugų ir apmokestinamojo asmens, kuris yra įsteigęs savo verslą ne Bendrijos teritorijoje
     arba turi tenai nuolatinę buveinę, iš kurios teikia paslaugas, teikiamų paslaugų,
     neapmokestinamiesiems asmenims suteikimo vieta laikoma vieta, kur tas
     neapmokestinamasis asmuo yra įsikūręs, turi nuolatinį adresą arba paprastai gyvena.

                                            9g straipsnis

     Paslaugos, kurios gali būti teikiamos neapmokestinamiesiems asmenims nuotoliniu būdu

     1.      Toliau išvardytų paslaugų neapmokestinamajam asmeniui suteikimo vieta
             laikoma vieta, kur tas asmuo yra įsikūręs, turi nuolatinį adresą arba paprastai
             gyvena:

             a)    elektroniniu būdu teikiamos paslaugos, ypač tos, kurios yra nurodytos L
                   priede;

             b)    telekomunikacijų paslaugos,         įskaitant   prieigos   prie    pasaulinių
                   informacijos tinklų suteikimą;

             c)    radijo ir televizijos transliavimo paslaugos;

LT                                               21                                                 LT
 ---pagebreak---              d)     mokymas fiziškai nedalyvaujant paslaugų teikėjui.

     2.      Taikant 1 dalies b punktą, „telekomunikacijų paslaugos" – tai paslaugos, kurios
             susijusios su signalų, žodžių, vaizdo ir garso ar kitokios informacijos perdavimu,
             siuntimu, priėmimu laidinėmis, radijo, optinėmis ar kitokiomis elektromagnetinėmis
             sistemomis, įskaitant teisės naudotis šiomis perdavimo, siuntimo arba priėmimo
             galimybėmis suteikimą ar perdavimą.

                                              9h straipsnis

                  Tarpininko teikiamos paslaugos neapmokestinamiesiems asmenims

     Tarpininko, veikiančio kitų asmenų vardu, neapmokestinamiesiems asmenims teikiamų
     paslaugų suteikimo vieta, kai tokios paslaugos yra kitų nei 9e straipsnyje ir 9j straipsnyje
     nurodytų sandorių dalis, yra laikoma pagrindinio sandorio vykdymo vieta vadovaujantis
     9a–9g ir 9i straipsnių nuostatomis.

                                              9i straipsnis

                   Paslaugos neapmokestinamiesiems asmenims už Bendrijos ribų

     Toliau išvardytų paslaugų teikiamų neapmokestinamajam asmeniui, kuris yra įsikūręs arba
     turi nuolatinį adresą ar paprastai gyvena už Bendrijos ribų, suteikimo vieta yra laikoma vieta,
     kur tas asmuo yra įsikūręs, turi nuolatinį adresą arba paprastai gyvena:

     a)      autorių teisių, teisių naudotis patentu, licencija, prekių ženklu ir panašių teisių
             suteikimas ir perdavimas;

     b)      reklamos paslaugos;

     c)      konsultantų, inžinierių, konsultacinių firmų, teisininkų, apskaitininkų paslaugos ir
             kitos panašios paslaugos, taip pat duomenų apdorojimas ir informacijos teikimas;

     d)      įsipareigojimai visiškai ar iš dalies neužsiimti bet kuria šiame straipsnyje nurodyta
             veikla arba nesinaudoti bet kuria šiame straipsnyje nurodyta teise;

     e)      banko, finansiniai ir draudimo sandoriai, įskaitant perdraudimą, išskyrus seifų
             nuomą;

     f)      aprūpinimas personalu;

     g)      kilnojamojo materialiojo turto, išskyrus visų rūšių transporto priemones, nuoma;

     (h)     telekomunikacijų paslaugos, įskaitant prieigos prie pasaulinių informacijos tinklų
             suteikimą;
     (h)     prieigos suteikimas prie gamtinių dujų ir elektros skirstymo sistemų arba
             transportavimas ir perdavimas per jas ir kitų tiesiogiai susijusių paslaugų teikimas.
     (j)     radijo ir televizijos transliavimo paslaugos;

     (k)     elektroniniu būdu teikiamos paslaugos, ypač tos, kurios yra nurodytos L priede;

LT                                                 22                                                  LT
 ---pagebreak---      (l)    veikiančių kitų asmenų vardu agentų paslaugos, kai jie šiame straipsnyje nurodytas
     paslaugas įsigyja savo atstovaujamajam asmeniui.

                                                9j straipsnis

                                   Dvigubo apmokestinimo vengimas

     Siekiant išvengti dvigubo apmokestinimo, neapmokestinimo arba konkurencijos iškraipymo,
     valstybės narės gali 9–9i straipsniuose nurodytų paslaugų teikimo atžvilgiu laikyti, kad:

     a)       tais atvejais, kai faktiškai paslaugomis, kurių suteikimo vieta būtų laikoma jų
              teritorijoje, naudojamasi ne Bendrijos teritorijoje, paslaugų suteikimo vieta yra už
              Bendrijos ribų;

     b)       tais atvejais, kai faktiškai paslaugomis, kurių suteikimo vieta būtų laikoma už
              Bendrijos ribų, yra naudojamasi jų teritorijoje, paslaugų suteikimo vieta yra jų
              teritorijoje.“

     3) 12 straipsnio 3 dalies a punktas pakeičiamas taip:

              „Trečiasis papunktis netaikomas paslaugoms, nurodytoms 9g straipsnio 1 dalies a
              punkte“.

     4) 21 straipsnis, taip kaip jis išdėstytas 28g straipsnyje, keičiamas taip:

              a) 1 dalies b punktas pakeičiamas taip:

                    b)    apmokestinamieji asmenys, kuriems teikiamos paslaugos pagal 9
                          straipsnio 1 dalį, jei paslaugas atlieka apmokestinamasis asmuo, kuris
                          nėra įsikūręs šalies teritorijoje;“

              b) papildomas šia 5 dalimi:

                    “5.   Jei apmokestinamąjį sandorį vykdo nesanti šios šalies teritorijoje
                          apmokestinamojo asmens buveinė, tačiau tas asmuo taip pat turi buveinę
                          toje pačioje valstybėje narėje kaip ir klientas, taikant 1 ir 2 dalį, laikoma,
                          kad apmokestinamasis asmuo nėra įsikūręs tos šalies teritorijoje.“

     5) 22 straipsnio 6 dalies b punktas, taip kaip jis išdėstytas Direktyvos 77/388/EEB 28h
     straipsnyje, keičiamas taip:

              a) Pirmasis papunktis pakeičiamas taip:

                    „b) Kiekvienas apmokestinamasis asmuo, įregistruotas pridėtinės vertės
                        mokesčio mokėtoju, taip pat privalo pateikti suminę ataskaitą apie
                        įregistruotus PVM mokėtojais pirkėjus, kuriems jis tiekė prekes pagal
                        28c straipsnio A dalies a ir d punktuose nustatytas sąlygas, ir
                        įregistruotus PVM mokėtojais gavėjus penktajame papunktyje
                        nurodytuose sandoriuose, taip pat apmokestinamuosius klientus, kuriems
                        jis teikė paslaugas 9 straipsnio 1 dalies numatytomis sąlygomis.”

LT                                                   23                                                    LT
 ---pagebreak---              b) Trečiasis papunktis pakeičiamas taip:

                   „Suminėje ataskaitoje nurodoma:

                   –     numeris (kodas), kuriuo apmokestinamasis asmuo yra įregistruotas
                         pridėtinės vertės mokesčio mokėtoju šalies teritorijoje ir kurį
                         naudodamas jis tiekė prekes 28c straipsnio A dalies a punkte
                         nustatytomis sąlygomis bei teikė paslaugas 9 straipsnio 1 dalyje
                         nustatytomis sąlygomis,

                   –     numeris (kodas), kuriuo kiekvienas prekes arba paslaugas įsigijęs asmuo
                         yra įregistruotas pridėtinės vertės mokesčio mokėtoju kitoje valstybėje
                         narėje ir kurį naudojant jam prekės buvo patiektos arba paslaugos buvo
                         suteiktos,

                   –     kiekvienam prekes arba paslaugas įsigyjančiam asmeniui –
                         apmokestinamojo asmens patiektų prekių arba suteiktų paslaugų bendra
                         vertė. Minėtos sumos deklaruojamos už kalendorinį ketvirtį, per kurį
                         mokestis turėjo būti apskaičiuotas.”

             (c) Papildomas šiuo šeštuoju papunkčiu:

             “Paslaugoms pirmojo ir trečiojo papunkčio nuostatos taikomos nuo 2008 m. sausio 1
             d.

     6) 28b straipsnio C, D, E ir F dalys yra išbraukiamos.

                                              2 straipsnis

     1.      Valstybės narės priima šiai direktyvai įgyvendinti reikalingus įstatymus ir kitus teisės
             aktus, kurie įsigalioja ne vėliau kaip iki nuo 2006 m. liepos 1 d. Jos nedelsdamos
             pateikia Komisijai tų nuostatų tekstus bei tų nuostatų ir šios direktyvos koreliacijos
             lentelę.

             Valstybės narės, tvirtindamos šias nuostatas, daro jose nuorodą į šią direktyvą, arba
             tokia nuoroda daroma jas oficialiai skelbiant. Nuorodos darymo tvarką nustato
             valstybės narės.

     2.      Valstybės narės pateikia Komisijai šios direktyvos taikymo srityje priimtų
             pagrindinių nacionalinės teisės aktų nuostatų tekstus.

LT                                                 24                                                   LT
 ---pagebreak---                                               3 straipsnis

     Ši direktyva įsigalioja kitą dieną po jos paskelbimo Europos Sąjungos oficialiajame leidinyje.

                                              4 straipsnis

     Ši direktyva skirta valstybėms narėms.

     Priimta Briuselyje,

                                                 Tarybos vardu
                                                 Pirmininkas

LT                                                 25                                                 LT